
กุมภาพันธ์  2555
ด้วยเทศบาลตำบลนาบอน   ขอประชาสัมพันธ์ข่าวสารการป้องกันและระงับอัคคีภัยเบื้องต้น  ให้ประชาชนมีความรู้ความเข้าใจ   และมีความตระหนักถึงอันตรายจากอัคคีภัยและรู้วิธีเตรียมการป้องกันและระงับอัคคีภัยเบื้องต้นด้วยตนเอง   และแนะนำให้ประชาชนร่วมสร้างสภาพแวดล้อมในบ้านให้ปลอดภัยจากอัคคีภัย   ดังนี้ 
ร่วมสร้างสภาพแวดล้อมในบ้านหรือสถานประกอบการ
ให้ปลอดภัยจากเพลิงไหม้
---------------------------------
หมั่นดูแล-ตรวจสอบอุปกรณ์ไฟฟ้าให้อยู่ในสภาพสมบูรณ์
ประชาชนร่วมขับเคลื่อนการรณรงค์ป้องกันอัคคีภัยในเคหสถานและสถานประกอบการ  
โดยร่วมกันสร้างสภาพแวดล้อมในบ้านให้ปลอดภัยจากอัคคีภัย   จัดเก็บสิ่งของให้เป็นระเบียบ  หมั่นกำจัดวัสดุที่เป็นเชื้อเพลิง ตรวจสอบอุปกรณ์ไฟฟ้าให้อยู่ในสภาพสมบูรณ์ พร้อมติดตั้งสายดิน  ระบบตัดกระแสไฟฟ้าอัตโนมัติ ถังดับเพลิงเคมี เครื่องตรวจจับควันไฟ  และกริ่งสัญญาณเตือนไฟไหม้ที่ส่งเสียงดังไว้ในบริเวณที่เสี่ยงต่อการเกิดเพลิงไหม้ 
   จัดระเบียบบ้าน   โดยจัดวางสิ่งของภายในบ้านเรือนให้เป็นระเบียบเรียบร้อย  ไม่กีดขวาง
บริเวณประตู หน้าต่าง บันไดบ้าน หากเกิดเพลิงไหม้จะได้หนีไฟได้อย่างทันท่วงที จัดเก็บกุญแจประตูบ้านและประตูเหล็กดัดไว้ในจุดที่สามารถหยิบใช้งานได้อย่างสะดวกกรณีเกิดเพลิงไหม้  รวมถึงจัดให้มีทางเข้า-ออกจากบ้านหลายทาง     เพื่อจะได้มีเส้นทางอพยพหนีไฟหลายเส้นทาง  หากติดตั้งเหล็กดัดบริเวณประตู หน้าต่าง ให้เลือกใช้แบบที่สามารถถอดหรือเปิดได้ไม่ติดตั้งแบบติดถาวร เพราะหากเกิดเพลิงไหม้จะไม่สามารถหลบหนีออกจากบ้านได้ทัน 
หมั่นกำจัดวัสดุที่มีลักษณะเป็นเชื้อเพลิง   เช่น  กระดาษ  หนังสือพิมพ์  ไม้ขีดไฟ  เศษไม้ 
เป็นต้น    เพราะหากเกิดเพลิงไหม้ วัสดุเหล่านี้จะเป็นเชื้อเพลิงอย่างดีที่ทำให้ไฟลุกลามอย่างรวดเร็ว  และยากต่อการควบคุม    แยกเก็บสารเคมีที่อาจทำให้เกิดปฏิกิริยาติดไฟง่ายในบริเวณที่แห้งและเย็น ห่างจากแหล่งความร้อนที่จะเป็นตัวเร่งให้เกิดการระเบิด  หรือลุกไหม้  แยกห้องครัวออกจากบริเวณบ้าน   หรือประกอบอาหารบริเวณหลังบ้านที่อากาศถ่ายเทสะดวก ไม่มีแหล่งเชื้อเพลิง  
ตรวจสอบอุปกรณ์ไฟฟ้า หมั่นตรวจสอบอุปกรณ์ไฟฟ้าให้อยู่ในสภาพสมบูรณ์ โดยเฉพาะอุปกรณ์ไฟฟ้าที่ติดตั้งบริเวณที่แสงแดดส่องถึง  ฝนสาด  และใกล้แหล่งความร้อน เนื่องจากฉนวนหุ้มสายไฟอาจฉีกขาดได้ง่าย ทำให้กระแสไฟฟ้าลัดวงจร จนเกิดเพลิงไหม้   พร้อมทั้งหมั่นสังเกตความผิดปกติของอุปกรณ์ไฟฟ้า หากพบสายไฟมีลักษณะฉีกขาด บุบ บวม สีเปลี่ยน มีกลิ่นเหม็นไหม้ ให้จัดการเปลี่ยนใหม่หรือซ่อมแซมในทันที ไม่เสียบปลั๊กไฟหลายอันไว้บนเต้าเสียบเดียวกัน หรือเสียบปลั๊กไฟค้างทิ้งไว้เป็นเวลานาน เนื่องจากหากกระแสไฟฟ้าลัดวงจร อาจทำให้เกิดเพลิงไหม้ได้ 
ติดตั้งระบบป้องกันเพลิงไหม้ โดยติดตั้งสายดินกับอุปกรณ์ไฟฟ้าประเภทที่มีเปลือกเป็นโลหะหุ้มและตั้งอยู่กับที่ เช่น ตู้เย็น เครื่องทำน้ำอุ่น เตาไมโครเวฟ เป็นต้น และติดตั้งระบบตัดกระแสไฟฟ้าอัตโนมัติ จะช่วยป้องกันไฟไหม้จากกระแสไฟฟ้าลัดวงจร ติดตั้งถังดับเพลิงเคมี เครื่องตรวจจับควันไฟ และกริ่งสัญญาณเตือนไฟไหม้ที่ส่งเสียงดังไว้ในบริเวณที่เสี่ยงต่อการเกิดเพลิงไหม้ เช่น ห้องครัว ห้องพระ ห้องนอน เป็นต้น 

ที่สำคัญ     ควรเลือกใช้กระถางธูป  เชิงเทียนและที่เขี่ยบุหรี่  ประเภทที่เป็นภาชนะทนไฟ เพื่อป้องกันไฟลุกลาม   เพิ่มความระมัดระวังการประกอบกิจกรรมที่มีความเสี่ยงต่อการเกิดเพลิงไหม้เป็นพิเศษ    รวมถึงเรียนรู้วิธีป้องกัน วิธีปฏิบัติตนอย่างถูกต้องและปลอดภัยหากเกิดเพลิงไหม้ จะช่วยลดความสูญเสียชีวิต และความเสียหายต่อทรัพย์สินจากเพลิงไหม้
***จัดระเบียบบ้าน ป้องกันอัคคีภัย 
ประมาท เลินเล่อ ต้นตอไฟไหม้
 ความเสียหายที่เกิดจากอัคคีภัย เป็นการยากที่จะควบคุมและป้องกันมิให้เกิดอัคคีภัยขึ้นได้อย่างเด็ดขาดและเสมอไปเพราะ อัคคีภัยนั้นเปรียบเสมือน "ศัตรูที่ไม่รู้จักหลับ" และความประมาทเลินเล่อของผู้ทำงานหรือผู้ประกอบกิจการเป็นจำนวนมาก ย่อมจะเกิดและมีขึ้นได้ไม่วันใดก็วันหนึ่ง จึงเห็นควรที่จะต้องช่วยกันป้องกันอัคคีภัยในการป้องกันอัคคีภัยจะมีสิ่งที่ควรปฏิบัติ ิเฉพาะเรื่องเฉพาะอย่างอีกมากมาย แต่ก็ มีหลักการง่าย ๆ ในการป้องกันอัคคีภัยอยู่ 5 ประการ คือ

 
1. การจัดระเบียบเรียบร้อยภายในและภายนอกอาคารให้ดี เช่น การขจัดสิ่งรกรุงรังภายในอาคาร บ้านเรือนให้หมดไป โดยการเก็บรักษาสิ่งที่อาจจะเกิดอัคคีภัยได้ง่ายไว้ให้เป็นสัดส่วน ซึ่งเป็นบันได ขั้นต้นในการป้องกันอัคคีภัย

 
2. การตรวจตราซ่อมบำรุงบรรดาสิ่งที่นำมาใช้ในการประกอบกิจการ เช่น สายไฟฟ้า เครื่องจักรกล เครื่องทำความร้อน ให้อยู่ในสภาพที่สมบูรณ์และความปลอดภัยก็จะป้องกันมิให้เกิดอัคคีภัย ได้ดียิ่งขึ้น

 
3. อย่าฝ่าฝืนข้อห้ามที่จิตสำนึกควรพึงระวัง เช่น 

 
(1) อย่าปล่อยให้เด็กเล่นไฟ 

 (2) อย่าจุดธูปเทียนบูชาพระทิ้งไว้  
(3) อย่าวางก้นบุหรี่ที่ขอบจานที่เขี่ยบุหรี่ หรือขยี้ดับไม่หมด ทำให้พลัดตกจากจาน หรือ สูบบุหรี่บนที่นอน  
(4) อย่าใช้เครื่องต้มน้ำไฟฟ้าแล้เสียบปลั๊กจนน้ำแห้ง  
(5) อย่าเปิดพัดลมแล้วไม่ปิดปล่อยให้หมุนค้างคืนค้างวัน 

(6) อาจมีเครื่องอำนวยความสุขอย่างอื่น เช่น เปิดโทรทัศน์ แล้วลืมปิด  
(7) วางเครื่องไฟฟ้า เช่น โทรทัศน์ ตู้เย็น ติดฝาผนัง ความร้อนระบายออกไม่ได้ตามที่ควรเป็น เครื่องร้อนจนไหม้ตัวเองขึ้น 

 (8) อย่าหมกเศษผ้าขี้ริ้ว วางไม้กวาดดอกหญ้า หรือซุกเศษกระดาษไว้หลังตู้เย็น บางครั้ง สัตว์เลี้ยงในอาคารก็คาบเศษสิ่งไม้ใช้ไปสะสมไว้หลังตู้เย็นที่มีไออุ่นอาจเกิดการคุไหม้ขึ้น  
(9) อย่าใช้อุปกรณ์ไฟฟ้าที่ไม่ได้มาตรฐานหรือปลอมแปลงคุณภาพ เช่น บาลาสต์ที่ใช้กับ หลอดไฟฟ้าฟลูออเรสเซนท์เมื่อเปิดไฟทิ้งไว้อาจร้อน และลุกไหม้ส่วนของอาคารที่ติดอยู่  
(10) อย่าจุดหรือเผาขยะมูลฝอย หญ้าแห้ง โดยไม่มีคนดูแล เพราะไฟที่ยังไม่ดับเกิดลมพัด คุขึ้นมาอีก มีลูกไฟปลิวไปจุดติดบริเวณใกล้เคียงได้  
(11) อย่าลืมเสียบปลั๊กไฟฟ้าทิ้งไว้  
(12) อย่าทิ้งอาคารบ้านเรือนหรือคนชราแลเด็กไว้โดยไม่มีผู้ดูแล  
(13) อย่าสูบบุหรี่ขณะเติมน้ำมันรถ  
(14) ดูแลการหุงต้มเมื่อเสร็จการหุงต้มแล้วให้ดับไฟถ้าใช้เตาแก๊สต้องปิดวาล์วเตาแก๊สและถังแก๊สให้เรียบร้อย  
(15) เครื่องเขียนแบบพิมพ์บางชนิดไวไฟ เช่น กระดาษไข ยาลบกระดาษไข กระดาษแผ่นบาง ๆ อาจเป็นสื่อสะพานไฟทำให้ เกิดอัคคีภัยติดต่อคุกคามได้  
(16) ดีดีที สเปรย์ฉีดผม ฉีดใกล้ไฟ จะติดไฟและระเบิด  
(17) เกิดไฟฟ้าลัดวงจรในคืนฝนตกหนัก เพราะสายไฟที่เก่าเปื่อย เมื่อวางทับอยู่กับฝ้าเพดาน ไม้ผุที่มีความชื้นย่อมเกิดอันตราย จากกระแสไฟฟ้าขึ้นได้  
(18) เกิดฟ้าผ่าลงที่อาคารขณะมีพายุฝน ถ้าไม่มีสายล่อฟ้าที่ถูกต้องก็ต้อง เกิดเพลิงไหม้ขึ้น ได้อย่างแน่นอน  
(19) เตาแก๊สหุงต้มในครัวเรือนหรือสำนักงานเกิดรั่ว  
(20) รถยนต์ รถจักรยานยนต์ เกิดอุบัติเหตุหรือถ่ายเทน้ำมันเบนซิน เกิดการรั่ว ไหลก็น่าเกิด อัคคีภัยขึ้นได้  
(21) ในสถานที่บางแห่งมีการเก็บรักษาเคมีที่อาจก่อให้เกิดอัคคีภัยได้ง่าย อาจ คุไหม้ขึ้นได้เอง สารเคมีบางชนิด เช่น สีน้ำมันและน้ำมันลินสีด เป็นต้น เมื่อคลุกเคล้ากับเศษผ้าวางทิ้งไว้อาจคุไหม้ขึ้นเอง ในห้องทดลองเคมีของ โรงเรียน เคยมีเหตุ เกิดจากขวดบรรจุฟอสฟอรัสเหลือง (ขวด) พลัด ตกลงมา เกิดแตกลุกไหม้ขึ้น 

 (22) ซ่อมแซมสถานที่ เช่น การลอกสีด้วยเครื่องพ่นไฟ การตัดเชื่อมโลหะด้วย แก๊สหรือไฟฟ้า การทาสีหรือพ่นสีต้องทำด้วย ความระมัดระวัง อาจเกิดไฟ คุไหม้ขึ้นได้  
4. ความร่วมมือที่ดี จะต้องปฏิบัติตามคำแนะนำที่เจ้าหน้าที่ดับเพลิงนายตรวจป้องกันอัคคีภัยได้ให้ไว้ และปฏิบัติตามข้อห้ามที่วาง ไว้เพื่อความปลอดภัยจากสถาบันต่างๆ 
5. ประการสุดท้าย จะต้องมีน้ำในตุ่มเตรียมไว้สำหรับสาดรดเพื่อให้อาคารเปียกชุ่มก่อนไฟจะมาถึง เตรียมทรายและเครื่องมือดับเพลิงเคมี ไว้ให้ถูกที่ถูกทางสำหรับดับเพลิงชั้นต้นและต้องรู้จักการใช้ เครื่องดับเพลิงเคมีด้วย และระลึกอยู่เสมอว่าเมื่อเกิดเพลิงไหม้แล้วจะ ต้องปฏิบัติดังนี้  
(1) แจ้งข่าวเพลิงไหม้ทันที โทร. 199 หรือสถานีดับเพลิงสถานีตำรวจใกล้เคียงโดยแบ่งหน้าที่กันทำ  
(2) ดับเพลิงด้วยเครื่องดับเพลิงที่มีอยู่ในบริเวณที่ใกล้เคียงกับที่เกิดเหตุ  
(3) หากดับเพลิงชั้นต้นไม่ได้ให้เปิดประตูหน้าต่างบ้านและอาคารทุกบานและอุดท่อ ทางต่างๆ ที่อาจเป็นทางผ่านความร้อน ก๊าซ และควันเพลิงเสียด้วย 
ข้อควรปฏิบัติเมื่อเกิดเพลงไหม้
 (1) ช่วยคนชรา เด็ก และคนที่ช่วยตัวเองไม่ได้ ไปอยู่ที่ปลอดภัย 

 (2) อย่าใช้ลิฟต์ในขณะเกิดเหตุ 

 (3) ขนย้ายเอกสารและทรัพย์สินที่มีค่าเท่าที่จำเป็นตามสถานการณ์และนำไปเก็บกองรวมอย่าให้ ฉีกขาดลุ่ย โดยป้องกันมิให้น้ำกระเซ็นเปียก 

 ข้อควรระวังและวิธีปฏิบัติเมื่อแก๊สรั่ว 
 (1) เมื่อได้กลิ่นแก๊สปิดวาล์วหัวถังทันที

 (2) เปิดประตู หน้าต่าง ให้อากาศถ่ายเทเพื่อให้แก๊สเจือจาง

 (3) ห้ามจุดไม้ขีด ไฟแช็ก เปิด-ปิดสวิตซ์ไฟ หรือเครื่องใช้ไฟฟ้าในบริเวณที่มีแก๊สรั่ว

 (4) ใช้ไม้กวาดกวาดแก๊สออกทางประตู

 (5) ตรวจหาที่รั่วและแก้ไขทันที

 (6) หากถังแก๊สมีรอยรั่วให้นำถังแก๊สนั้นไว้ในที่โล่งที่ปลอดภัย

 (7) ท่อยางต้องไม่อยู่ใกล้เปลวไฟ

 (8) ห้องน้ำที่ใช้เครื่องทำน้ำร้อนแก๊ส ควรมีช่องระบายอากาศเพื่อให้มีออกซิเจนเพียงพอทำอย่างไรให้เกิดเพลิงไหม้มีน้อยที่สุด 

  
จากเบื้องต้นที่กล่าวมาได้เน้นถึงลักษณะและหลักการใช้อุปกรณ์ดับเพลิงเบื้องต้น แต่ทั้งนี้จะเป็นการดีมากหากเราสามารถป้องกัน มิให้เกิดเพลิงไหม้ ขึ้นเลย เพราะไม่ว่าเพลิงไหม้จะเกิดขึ้นเล็กน้อยก็จะนำมาซึ่งความเสีย หายทางทรัพย์สินเงินทอง เวลา หรือแม้กระทั่งสุขภาพจิต 

 ในที่นี้ขอเน้นถึงหลักการปฏิบัติโดยทั่วไปเพื่อความปลอดภัยจากอัคคีภัยในโรงงานอุตสาหกรรม ซึ่งจะแบ่งการปฏิบัติไว้เป็น 2 บริเวณ คือ บริเวณที่มีการผลิตและที่ใช้ในการเก็บสินค้า

 บริเวณที่มีการผลิต
 
(1) ด้านเครื่องจักร 

- ควรมีการตรวจเช็คซ่อมบำรุงเป็นประจำให้อยู่ในสภาพที่ดี

 
(2) ด้านเครื่องใช้ไฟฟ้า  
- สายไฟฟ้าและอุปกรณ์ต้องอยู่ในสภาพที่ดีและได้รับการตรวจเช็คเป็นประจำ  
- ควรหลีกเลี่ยงการต่อสายไฟฟ้าโดยใช้ผ้าเทปพันหรือการต่อแบบชั่วคราว  
- หลังเลิกงานควรปิดสวิตซ์อุปกรณ์ไฟฟ้าที่เมนใหญ่ 
(3) การขจัดแหล่งที่เป็นบ่อเกิดของไฟอื่น ๆ  
- ควรงดมิให้มีการสูบบุหรี่ในบริเวณที่มีการผลิต  
- ความสะอาดเป็นหลักเบื้องต้นของการป้องกันอัคคีภัย บริเวณที่มีการผลิตควรมีถัง หรือถาดไว้รองรับเศษของการผลิตหรือเศษของอื่น ๆ และหลังเลิกงานต้องนำไปทิ้งทุกวัน  
- กรรมวิธีใดที่มีความอันตรายในการก่อให้เกิดอัคคีภัยสูงควรจะแยกออกจากส่วนต่าง ๆ และจัดให้มีการป้องกันเฉพาะขึ้น 
(4) การจัดเก็บสินค้า  
- สินค้าไม่ว่าวัตถุดิบหรือสำเร็จรูปควรอยู่ในบริเวณการผลิตน้อยที่สุดเท่าที่จำเป็น  
- วัตถุไวไฟที่ใช้ในการผลิตต้องถูกจำกัดเพียงเพื่อพอใช้ในหนึ่งวัน หลังเลิกงานต้องนำวัตถุไวไฟนั้นไปเก็บยังที่จัดไว้เฉพาะ 
(5) การปฏิบัติหลังเลิกงาน 


- หลังเลิกงานทุกวันควรมีการเดินตรวจดูความเรียบร้อย เช่น วัตถุไฟฟ้าได้นำไปเก็บในที่จัด เก็บไว้โดยเฉพาะอุปกรณ์ไฟฟ้าทุกชิ้นได้ปิดสวิตซ์เรียบร้อยหรือยังและรวมถึงการทำความสะอาดด้วย 
บริเวณที่ใช้เก็บสินค้า
 
(1) ด้านการจัดเก็บ 
 
- การเก็บสินค้าควรเก็บอย่างมีระเบียบ ภายในบริเวณจัดเก็บต้องมีช่องทางเดินสินค้า ควรจัดเก็บเป็นล็อก ๆ ในแต่ละเลือกต้องมีช่องทางเดินและปริมาณสินค้าไม่มากเกินไปความสูงไม่เกิน 6 เมตร หรือ 1 เมตร จากเพดานถึงหลังคาและสินค้าควรอยู่ห่างจากแสงไฟ 

- สินค้าควรอยู่บนที่รองรับหรือชั้นวางของ 

 - ควรเว้นและมีการขีดเส้นกำหนดแนววางสินค้า
 (2) การจับยกสินค้า 
 - ของเหลวไวไฟ แก๊สหรือวัตถุไวไฟอื่น ๆ ควรเก็บแยกต่างหากจากสินค้าอื่น ๆ และสามารถทำได้ควรแยกห้องเก็บวัตถุไวไฟ

 (3) การขจัดแหล่งที่เป็นบ่อเกิดของไฟอื่น ๆ 
 - ควรงดมิให้มีการสูบบุหรี่ในบริเวณที่มีการเก็บสินค้า 

 - ไม่ควรมีการผลิตหรือดำเนินการใด ๆ ในบริเวณที่เก็บสินค้า เช่น การอัดแบตเตอรี่ 

 - ควรรักษาความสะอาดบริเวณที่เก็บสินค้าเป็นประจำ เช่น จากเศษกระดาษที่ใช้ห่อสินค้า

 (4) การตรวจเช็คดูแลและความปลอดภัย 
 - สายไฟฟ้าและอุปกรณ์ไฟฟ้าในบริเวณที่เก็บสินค้าควรได้รับการตรวจ เช็คเป็นประจำ 

 - บริเวณที่เก็บสินค้าควรปิดล็อคไว้เสมอเมื่อไม่ได้ใช้และห้ามบุคคลภายนอกซึ่งไม่ได้รับอนุญาติเข้าไป 

 - อุปกรณ์ดับเพลิงควรติดตั้งบริเวณทางเข้าออก 

ไฟไหม้ ป้องกันไว้ดีกว่าแก้
แนะมีสติ เตรียมตัวให้พร้อมรับมืออยู่เสมอ
 
เสียงหวีดร้องที่โหยหวน กลุ่มควันสีเทาพวยพุ่ง คละคลุ้ง ตลบอบอวล พร้อมกับเปลวเพลิงสีแดงที่โหมกระพือขึ้น...และแล้ว!!! โศกนาฏกรรมก็เกิดขึ้นอย่างที่ไม่มีใครคาดฝัน ส่งผลให้กลุ่มคนที่กำลังดื่ม กิน กันอย่างสนุกสนาน ต่างพากันแตกตื่น วิ่งหนีอย่างชุลมุน เพื่อหาหนี จากเพลิงนรกที่กำลังเผาผลาญในสถานบันเทิงชื่อดัง ย่านเอกมัย “ซานติกา”… เพลิงนรก ระทึกกลางกรุงอีกระลอก!!เมื่อเพลิงได้เผาผลาญอาคารเสือป่าพลาซ่า ทำให้คนนับร้อยหนีตายกันอลหม่าน...สร้างความสลดใจแก่ประชาชนชาวไทยอย่างยิ่งยวด

 แล้วคุณล่ะ ถ้าเจอกับสถานการณ์เช่นนี้ จะทำอย่างไร??? เมื่อ “ไฟไหม้” เปรียบเสมือน “ศัตรูที่ไม่เคยหลับ” เพราะมันเกิดขึ้นได้ตลอดเวลา ถ้าคุณประมาท!!! 
 ก่อนอื่นมาทำความรู้จักกับไฟกันดีกว่า!!!  โดยตามมาตรฐานสากล แบ่งไฟออกเป็น 4 ประเภท คือ 
ไฟประเภท เอ ไฟที่เกิดจากเชื้อเพลิงที่มีลักษณะเป็นของแข็งเชื้อเพลิงธรรมดา เช่น ฟืน ฟาง ยาง ไม้ ผ้า กระดาษ พลาสติก หนังสติ๊ก หนังสัตว์ รวมทั้งตัวเราเอง วิธีดับไฟที่ดีที่สุด คือ การใช้น้ำ 
ไฟประเภท บี ไฟที่เกิดจากเชื้อเพลิงที่มีลักษณะเป็นของเหลวและก๊าซ เช่น น้ำมัน  แอลกอฮอล์ ทิเนอร์ ยางมะตอยจารบี และก๊าซติดไฟทุกชนิด เป็นต้น วิธีดับไฟที่ดีที่สุด คือ กำจัดออกซิเจน ทำให้อับอากาศ โดยคลุมดับ ใช้ผงเคมีแห้ง ใช้ฟองโฟมคลุม 

 ไฟประเภท ซี ไฟที่เกิดจากเชื้อเพลิงที่มีลักษณะเป็นของแข็งที่มีกระแสไฟฟ้าไหลอยู่ เช่น อุปกรณ์ไฟฟ้าทุกชนิด วิธีดับไฟที่ดีที่สุด คือ ตัดกระแสไฟฟ้า 
ไฟประเภท ดี ไฟที่เกิดจากเชื้อเพลิงที่มีลักษณะเป็นโลหะและสารเคมีติดไฟ เช่น  วัตถุระเบิด ปุ๋ยยูเรีย ผงแมกนีเซียม ฯลฯ วิธีดับไฟที่ดีที่สุด คือ การทำให้อับอากาศ หรือใช้สารเคมีเฉพาะ (ห้ามใช้น้ำเป็นอันขาด) ซึ่งต้องศึกษาหาข้อมูลแต่ละชนิดของสารเคมีหรือโลหะนั้นๆ  
 

 กำจัดจุดอ่อน!!!...การป้องกันไม่ให้เกิดเหตุเพลิงไหม้  ถือเป็นหนทางแรกที่ประชาชนทุกคนพึงปฏิบัติ ด้วยการจัดระเบียบภายในและภายนอกอาคารให้ดี   เช่น  เก็บเอกสารสำคัญรวมไว้ในที่เดียวกัน   เมื่อเกิดเหตุจะได้หยิบฉวยได้ทันที  ขจัดสิ่งรกรุงรัง  เก็บรักษาสิ่งที่อาจจะเกิดอัคคีภัยได้ง่ายไว้ให้เป็นสัดส่วน โดยไม่ลืมที่จะตรวจตราและซ่อมบำรุงอุปกรณ์  เช่น สายไฟฟ้า เครื่องจักรกล เครื่องทำความร้อน ให้อยู่ในสภาพที่สมบูรณ์และความปลอดภัย ที่สำคัญ อย่าประมาท เลินเล่อ  เช่น จุดธูปเทียนบูชาพระทิ้งไว้   ใช้เครื่องต้มน้ำไฟฟ้าแล้วลืม   เสียบปลั๊กไว้จนน้ำแห้ง  เป็นต้น   ประการสุดท้าย เตรียมเครื่องมือดับเพลิงเคมี ไว้ให้ถูกที่ถูกทางสำหรับดับเพลิงชั้นต้นและต้องรู้จักการใช้ เครื่องดับเพลิงเคมีด้วย

 หัดสังเกตุบ้างก็ดี!!!...อย่างที่กล่าวไว้ข้างต้นว่า ไฟไหม้ เกิดขึ้นได้เสมอ ดังนั้น สิ่งที่พึงกระทำเป็นอันดับต้น ๆ  เมื่อต้องเดินทางไปในทุก ๆ ที่ ก็คือ การสังเกตทางหนีไฟ โดยสังเกตตำแหน่งบันไดหลักและบันไดหนีไฟ ประตู หน้าต่าง เส้นทางหนีไฟ ทางออกจากตัวอาคาร และจะต้องตรวจสอบให้แน่ใจ ว่าทางออกนั้นไม่ได้ปิดล็อกหรือมีสิ่งกีดขวาง สามารถใช้ได้อย่างปลอดภัยจริง นอกจากนี้ต้องสังเกตอุปกรณ์ช่วยชีวิตและอุปกรณ์เตือนภัย ได้แก่ เครื่องดักจับควัน เครื่องดักจับความร้อน อุปกรณ์ดับเพลิงอัตโนมัติ อุปกรณ์แจ้งเหตุฉุกเฉิน และเครื่องดับเพลิง ว่ามีอยู่หรือไม่ เป็นแบบใด อยู่ที่ไหน และใช้งานอย่างไร

ไฟไหม้แล้ว ทำไงดี!!!...เมื่อถึงเวลาที่ต้องผจญเหตุเพลิงไหม้จริงๆ คุณควรตั้งสติให้ดี เพื่อช่วย 
เหลือตนเองเบื้องต้นก่อน     จากนั้นปิดประตูหน้าต่างห้องที่เกิดเพลิงไหม้ให้สนิทที่สุดทันทีถ้าทำได้ เพื่อป้องกันการลุกลามของเพลิง แต่ต้องแน่ใจว่าไม่มีใครติดอยู่ข้างใน แล้วรีบวิ่งหนีออกมา และเปิดสัญญาณเตือนเพลิงไหม้ หากไม่มีอุปกรณ์แจ้งเหตุฉุกเฉิน ให้ช่วยกันตะโกนดังๆ หลายๆ ครั้งว่า "ไฟไหม้" จากนั้นรีบโทรศัพท์เรียกหน่วยดับเพลิงทันที ที่สำคัญ อย่าหนีโดยใช้ลิฟต์และบันไดเลื่อนขณะเกิดเพลิงไหม้!!!...เพราะทันทีที่เกิดไฟไหม้ อุปกรณ์เหล่านี้จะหยุดการทำงานเนื่องจากไม่มีระแสไฟฟ้า ให้ใช้บันไดหนีไฟเท่านั้น!!! 

ระวัง!!!ก่อนเปิดประตู...หากติดอยู่ในอาคารที่มีเพลิงไหม้ ก่อนจะเปิดประตูให้เอาหลังมือแตะที่ลูกบิดประตู ถ้ามีความร้อนสูงแสดงว่ามีเพลิงไหม้อยู่บริเวณใกล้ๆ อย่าเปิดประตูโดยเด็ดขาด จากนั้นให้ใช้ผ้าห่ม ผ้าปูที่นอน ผ้าเช็ดตัว ชุบน้ำเปียก ๆ แล้วอุดไว้ตามร่อง ประตูและช่องต่าง ๆ ในห้อง เพื่อกันไม่ให้ควันไฟเล็ดลอดเข้ามาได้ แล้วเปิดหน้าต่างส่งสัญญาณด้วยการโบกผ้า และตะโกนขอความช่วยเหลือ ถ้ามีจำเป็นจริงที่ต้องเปิดประตูห้องขณะที่ไฟกำลังลุกท่วม ให้หาผ้าหนา ๆ คลุมลูกบิดประตู โดยผู้เปิดยืนอยู่หลังประตู เพื่อป้องกันไม่ให้ไฟที่ลามออกมาเผาร่างกาย จากนั้นจึงเปิดประตูได้

 ควันไฟคร่าชีวิต!!!...เมื่อต้องเผชิญกับควันไฟที่ปกคลุมอยู่ทั่วบริเวณ ควรหาผ้าชุบน้ำปิดปาก ปิดจมูก หรือผ้าห่มชุบน้ำชุ่มคลุมร่างกายไว้ และใช้วิธีคลานต่ำ ๆ    เพราะอากาศที่พอหายใจได้จะอยู่ด้านล่างเหนือพื้นห้องไม่เกิน 1 ฟุต   ดังนั้น  ทันทีที่เกิดเพลิงไหม้ ควันไฟจะปกคลุมอยู่รอบ ๆ ตัวคุณอย่างรวดเร็ว  และกว่า 90%  ของผู้เสียชีวิตและบาดเจ็บ   เป็นผลมาจากสำลักควันไฟ เพราะมีทั้งก๊าซคาร์บอนไดออกไซด์, คาร์บอนมอนน็อกไซด์, เขม่า   และอุณหภูมิที่สูงขึ้น หากหายใจเอาอากาศและเขม่าที่เกิดจากกระบวนการเผาไหม้เข้าไปในทางเดินหายใจ แก็ซและเขม่า  รวมทั้งอากาศร้อนจะส่ง
ผลให้ขาดออกซิเจน หายใจไม่ออกและหมดสติได้  นอกจากนั้น อาจก่อให้เกิดภาวะปอด-หลอดลม-กล่องเสียง–คอ-จมูก และไซนัสอักเสบอีกด้วย

 
นอกจากนั้น ยังก่อให้เกิดอาการแสบตา ตาแดง น้ำตาหรือน้ำมูกไหล เจ็บคอ ไอ หายใจลำบาก  ปวดศีรษะ  คลื่นไส้ อาเจียน โดยเฉพาะผู้ป่วยเป็นโรคหอบหืด โรคภูมิแพ้ โรคหัวใจ อาจมีอาการกำเริบได้นอกจากนี้ เขม่าและอากาศร้อนที่เข้าไปในทางเดินหายใจ ยังอาจทำให้เยื่อบุทางเดินหายใจ แดงและบวม เยื่อบุที่บวมมากๆ นี้ อาจก่อให้เกิดภาวะทางเดินหายใจอุดกั้น นั่นคือ อากาศที่หายใจเข้าไปไม่สามารถเดินทางไปถึงถุงลมในปอดได้ และอากาศจากปอดไม่สามารถเดินทางออกมายังจมูกได้ ผู้ป่วยจะเกิดอาการแน่นอก อึดอัด หายใจไม่ออก และถึงแก่ชีวิตได้ในที่สุด 

 
แต่!!!ถ้าหลีกไม่พ้นเพลิงนรก ทำให้ไฟลามที่ตัว ให้ทรุดกายลงกลิ้งกับพื้นเพื่อดับไฟ เพื่อไม่ให้ไฟลุกลามไปทั่วร่างกาย หรือในกรณีที่เห็นผู้อื่นมีไฟลามที่ตัว ให้นำผ้าหนา ๆ  ตบไปที่บริเวณที่ไฟลุกนั้น จากนั้น หาผ้าชุบน้ำมาปิดจมูกและคลุมศีรษะของผู้อื่น แล้วพาออกจากพื้นที่เสี่ยงภัยทันที

 เมื่อพ้นจากพื้นที่เสี่ยงภัยแล้ว   ขณะรอเจ้าหน้าที่พยาบาลมาช่วยเหลือ ลองสำรวจดูว่า ตนเองได้รับบาดเจ็บจากไฟไหม้เพียงใด  หากผิวหนังถูกทำร้ายด้วยความร้อนเพียงเล็กน้อย   ให้ลงมือปฐมพยาบาลเบื้องต้น โดยใช้ผ้าชุบน้ำประคบบริเวณบาดแผล เพื่อระบายความร้อน หรือแช่ลงในน้ำ หรือเปิดให้น้ำไหลผ่านบริเวณบาดแผล นานประมาณ 10 นาที ซึ่งจะช่วยบรรเทาความเจ็บปวดได้ จากนั้นทาด้วยยาทาแผลไหม้  ห้ามเจาะถุงน้ำหรือตัดหนังส่วนที่ผองออก  ปิดด้วยผ้าสะอาด  เพื่อป้องกันการติดเชื้อ   แต่หากแผลไหม้บริเวณกว้างหรือที่อวัยวะสำคัญ ไม่ต้องระบายความร้อนออกจากแผลเพราะจะทำให้แผลติดเชื้อมากขึ้น   ห้ามใส่ยาใด ๆ  ทั้งสิ้นลงในบาดแผล  ใช้ผ้าสะอาดห่อตัวผู้บาดเจ็บเพื่อป้องกันสิ่งสกปรก และรีบนำส่งโรงพยาบาล

 
เกี่ยวกับเรื่องดังกล่าว พล.อ.ต.ชูพันธ์ ชาญสมร ผู้อำนวยการโรงพยาบาลภูมิพลอดุลยเดช แนะนำว่า   ควรช่วยเหลือผู้ถูกไฟไหม้เบื้องต้นด้วยการใช้น้ำราด หรือผ้าชุบน้ำคลุมตัวผู้ป่วย เพื่อระบายความร้อน     เพราะร่างกายจะสูญเสียน้ำทำให้ขาดสมดุล     รวมทั้งต้องรักษาความสะอาดบาดแผล  เพื่อป้องกันการติดเชื้อ   นอกจากนี้ ญาติหรือผู้ใกล้ชิดผู้บาดเจ็บ มีส่วนสำคัญในการให้กำลังใจผู้ป่วยให้กลับมาใช้ชีวิต หรือต่อสู้กับความเจ็บปวด เพราะบาดแผลจากไฟไหม้ขั้นรุนแรงจะต้องรักษาอย่างต่อเนื่อง เช่น การทำกายภาพบำบัด หรือการผ่าตัดตกแต่งบาดแผล 

 แผลที่กายรักษาได้ แผลที่ใจ ใครจะรักษา!!!...แม้ว่าคุณจะรักษาบาดแผลที่เกิดจากไฟไหม้ได้หมด ทำศัลยกรรมจนกลับมาสวย หล่อ ได้ดังเดิม แต่ใครจะรับประกันได้ว่า ความหวาดกลัวภายในจิตใจของคุณจะถูกรักษาให้หมดไปได้ ความเศร้าสลดที่ต้องสูญเสียบุคคลอันเป็นที่รัก ใครจะเป็นผู้มาเยียวยา...ทำไมต้องรอให้เกิดโศกนาฏกรรมขึ้นก่อน ทั้ง ๆ ที่สิ่งแรกที่คุณควรจะทำ คือ การเตรียมพร้อมรับมือกับเพลิงนรกอยู่เสมอ และใช้ชีวิตด้วยความไม่ประมาท ไม่ใช่วัวหายแล้วจึงค่อยล้อมคอก เพราะหากรอให้ถึงวันนั้น คุณอาจไม่เหลืออะไรให้แก้ไขอีกแล้ว ดังคำกล่าวที่ว่า “โจรปล้น 10 ครั้ง ไม่เท่าไฟไหม้ครั้งเดียว!!!”...
ทำอย่างไร ให้รอดจากไฟไหม้
ตร.แนะอย่าลืมสังเกตุประตูหนีไฟ ทางออก
           เหตุเพลิงไหม้ซานติก้า ผับ ย่านเอกมัย เขตวัฒนาในคืนส่งท้ายปีเก่า  เป็นโศกนาฏกรรมที่คร่าชีวิตคนไปมากกว่า 60 ศพ  ขณะที่มีผู้บาดเจ็บมากกว่า 200 ราย  
           สาเหตุการเสียชีวิตส่วนใหญ่มาจากการสำลักควันไฟเนื่องจากหนีออกจากร้านไม่ทัน เบียดเสียดแย่งกันออกทางประตูจนถึงขั้นหกล้มและเหยียบกันตาย รายที่เมามายจนหนีไม่ทันก็ถูกไฟคลอกจนเสียชีวิตในที่สุด 

           เจ้าหน้าที่ตำรวจและเจ้าหน้าที่บรรเทาสาธารณภัยให้ข้อแนะนำว่า     การออกไปอยู่ในอาคารปิดทึบ   ไม่ว่าจะเป็นผับ บาร์ หรือห้างสรรพสินค้า  สิ่งที่พึงกระทำเป็นอันดับต้น ๆ  คือการมองหาทางหนีไว้อย่างน้อย  2  ทาง   เช่น สังเกตตำแหน่งบันไดหลักและบันไดหนีไฟ  ประตู   หน้าต่าง    เส้นทางหนีไฟ  และทางออกจากตัวอาคาร 

           และจะต้องตรวจสอบให้แน่ใจ ว่า   ทางออกนั้นไม่ได้ปิดล็อกหรือมีสิ่งกีดขวาง   สามารถใช้ได้อย่างปลอดภัยจริง 

           นอกจากนี้ต้องสังเกตอุปกรณ์ช่วยชีวิตและอุปกรณ์เตือนภัยว่ามีอยู่หรือไม่ เป็นแบบใดอยู่ที่ไหน จำนวนและใช้อย่างไร 

           ได้แก่ เครื่องดักจับควัน (Smoke Detectors)  เครื่องดักจับความร้อน (Heat Detectors)  อุปกรณ์ดับเพลิงอัตโนมัติ (Sprinkler) อุปกรณ์แจ้งเหตุฉุกเฉิน (Fire/Emergency Alarm)   และเครื่องดับเพลิง (Fire Extinguisher) 
           เมื่อถึงเวลาที่ต้องผจญเหตุเพลิงไหม้จริง ๆ   มีวิธีการช่วยเหลือตนเองในเบื้องต้น  ดังนี้ 

           1. ปิดประตูหน้าต่างห้องที่เกิดเพลิงไหม้ให้สนิทที่สุดทันทีถ้าทำได้ เพื่อป้องกันการลุกลามของเพลิง แต่ต้องแน่ใจว่าไม่มีใครติดอยู่ข้างใน แล้วรีบวิ่งหนีออกมา 

           2. เปิดสัญญาณเตือนเพลิงไหม้ หากไม่มีอุปกรณ์แจ้งเหตุฉุกเฉิน ให้ช่วยกันตะโกนดังๆ หลายๆ ครั้งว่า "ไฟไหม้" จากนั้นรีบโทรศัพท์เรียกหน่วยดับเพลิงทันที 

           3. หากอยู่ในอาคารที่มีเพลิงไหม้ ก่อนจะเปิดประตูต้องระวัง ให้นั่งชันเข่าให้มั่นคงหลังประตู แล้วใช้หลังมือแตะที่ลูกบิดประตู    ถ้ามีความร้อนสูงแสดงว่ามีเพลิงไหม้อยู่บริเวณใกล้ ๆ  อย่าเปิดประตูโดยเด็ดขาด   แต่หากลูกบิดไม่ร้อน ให้ค่อยๆ บิดออกช้าๆ โดยใช้ไหล่คอยหนุนประตูไว้ หากทำได้ควรหาผ้าชุบน้ำปิดจมูก หรือผ้าห่มชุบน้ำชุ่มๆ ไว้ด้วย 

           4. หากต้องเผชิญกับควันไฟที่ปกคลุม ให้ใช้วิธีคลานต่ำๆ และหนีไปยังทางออกฉุกเฉิน เพราะอากาศที่พอหายใจได้จะอยู่ด้านล่างเหนือพื้นห้องไม่เกิน 1 ฟุต

           เนื่องจากผู้เสียชีวิตและบาดเจ็บในเหตุเพลิงไหม้ประมาณร้อยละ 90   เป็นผลมาจากสำลักควันไฟ    เพราะมีทั้งก๊าซคาร์บอนมอนอกไซด์และไอร้อน   ทำให้ขาดออกซิเจน ควรเตรียมหน้ากากหนีไฟฉุกเฉิน (Emergency smoke mask) ไว้จะปลอดภัยกว่า   หรืออาจใช้ถุงพลาสติกใสขนาดใหญ่ตักอากาศ แล้วคลุมศีรษะหนีฝ่าควันออกมา   เพราะการคลานต่ำจะไม่สามารถทำได้จากชั้นบนลงชั้นล่างที่มีควัน 

           5. อย่าใช้ลิฟต์และบันไดเลื่อนขณะเกิดเพลิงไหม้ เพราะอุปกรณ์เหล่านี้จะหยุดการทำงานเนื่องจากไม่มีกระแสไฟฟ้า ให้ใช้บันไดหนีไฟเท่านั้น 

           6. หากติดอยู่ในวงล้อมของไฟ ให้โทรศัพท์แจ้งหน่วยดับเพลิงว่าท่านอยู่ที่ตำแหน่งใดของเพลิงไหม้ แล้วหาทางช่วยเหลือตัวเองโดยปิดประตูให้สนิท   หาผ้าหนา ๆ   ชุบน้ำอุดตามช่องที่ควันเข้าได้ 

 เช่น  ใต้ประตูหรือช่องลมต่าง ๆ  ปิดพัดลมและเครื่องปรับอากาศ   แล้วเปิดหน้าต่างส่งสัญญาณด้วยการโบกผ้า และตะโกนขอความช่วยเหลือ 

           7. หากมีไฟลามติดตัว ให้ทรุดกายลงกลิ้งกับพื้นเพื่อดับไฟ  ที่สำคัญที่สุดเมื่อเกิดเหตุเพลิงไหม้ คือต้องควบคุมสติให้ดี   อย่าตื่นกลัวจนทำอะไรไม่ถูก 

 แผลไหม้
        
ผิวหนังที่ปกคลุมร่างกายมีหน้าที่ป้องกันอันตราย และเชื้อโรคไม่ให้เข้าสู่ร่างกาย  เมื่อผิวหนังถูกทำร้ายด้วยความร้อนเกิดเป็นแผลไหม้จะทำให้เกิดอันตรายตั้งแต่น้อยจนถึงเสียชีวิตได้
          
หลักการปฐมพยาบาลไฟไหม้และน้ำร้อนลวก
     
1.  หยุดยั้งความร้อนโดยปฏิบัติดังนี้
        
-  ดับไฟด้วยน้ำราด  หรือใช้ผ้าหนา ๆ คลุมตัว
        
-  ถอดเสื้อผ้าที่ไฟไหม้  หรือถูกน้ำร้อนพร้อมเครื่องประดับที่อมความร้อนออกให้หมด
     
2.  ตรวจร่างกายดังนี้
        
-  การหายใจถ้าพบสิ่งผิดปกติ  เช่น  เสียงแหบ  หายใจผิดปกติ  ต้องรีบช่วยหายใจโดยเร็ว
        
-  ชีพจรถ้าเบามากหรือไม่เต้นต้องรีบช่วยนวดหัวใจ
        
-  ถ้าบาดเจ็บมีเลือดออกต้องรีบห้ามเลือดก่อน
 
การปฐมพยาบาลแผลไหม้
 1. เฉพาะชั้นผิวหนัง
        
- ระบายความร้อนออกจากแผล  โดยใช้ผ้าชุบน้ำประคบบริเวณบาดแผล แช่ลงในน้ำหรือเปิดให้น้ำไหลผ่านบริเวณบาดแผลตลอดเวลานานประมาณ    10  นาที ซึ่งจะช่วยบรรเทาความเจ็บป่วยได้
       
-  ทาด้วยยาทาแผลไหม้
       
-  ห้ามเจาะถุงน้ำหรือตัดหนังส่วนที่ผองออก
       
-  ปิดด้วยผ้าสะอาด  เพื่อป้องกันการติดเชื้อ
       
-  ถ้าแผลไหม้บริเวณกว้าง  หรืออวัยวะที่สำคัญต้องรีบนำส่งโรงพยาบาล
    
2. ลึกถึงเนื้อเยื่อใต้ผิวหนัง
       
- ไม่ต้องระบายความร้อนออกจากแผล  เพราะจะทำให้แผลติดเชื้อมากขึ้น
       
- ห้ามใส่ยาใดๆ ทั้งสิ้นลงในบาดแผล
       
- ใช้ผ้าสะอาดห่อตัวผู้บาดเจ็บเพื่อป้องกันสิ่งสกปรก ให้ความอบอุ่น และรีบนำส่งโรงพยาบาล
อัคคีภัย ป้องกันได้ แค่ใส่ใจ
เรียนรู้การป้องกันภัย-ช่วยเหลือ และการปฐมพยาบาล
อัคคีภัย หรือไฟไหม้เกิดได้ทุกที่ ไม่ว่าบ้านพักอาศัย โรงงานและสถานที่ต่าง ๆ ที่มีความสูญเสียด้านทรัพย์สิน และบางครั้งอาจมีการสูญเสียชีวิตร่วมด้วย ดังนั้น การป้องกันไฟไหม้จึงเป็นวิธีการที่ดีที่สุด ได้แก่

 
1. ห้ามสอนเด็กเล็กเล่นไม้ขีดไฟ  ไฟแช็ค  เก็บสิ่งของที่ติดไฟได้ให้พ้นมือเด็ก ส่วนเด็กโตสอนถึงอันตรายของไฟและให้รู้วิธีการจุดไม้ขีดไฟ ไฟแช็คที่ถูกต้อง เพื่อป้องกันการนำไปจุดเองแล้วตกใจหรือพลาดพลั้ง ทำให้ลวกมือหรือหน้า และอาจทำให้ไม้ขีดไฟตกพื้นและลามไปทั่วจนเกิดไฟไหม้

 
2. อย่าให้เด็กเล่นวัตถุไวไฟ หรือวัตถุระเบิดทั้งหลาย เช่น น้ำมันเครื่องน้ำมันเบรก  น้ำมันก๊าด สเปรย์กระป๋อง และดอกไม้ไฟ ประทัด เม็ดมะยม 

 
3. หมั่นตรวจสอบสายไฟ เครื่องใช้ไฟฟ้าที่ใช้ในบ้าน เพราะสายไฟเก่า ถลอก หรือการใช้ปลั๊กไฟ 1 ตัวกับเครื่องใช้ไฟฟ้าหลายตัว การใช้ไฟเกินขนาดเป็นเหตุของไฟฟ้าลัดวงจร

 
4. ก่อนเข้านอนหรือก่อนออกจากบ้าน ต้องตรวจให้แน่ใจว่าไม่ได้ จุดธูปจุดเทียน เปิดแก๊ส เปิดเตาไฟฟ้า เสียบปลั๊ก (โดยเฉพาะปลั๊กเตารีด) ทิ้งค้างไว้

 
5. ดับก้นบุหรี่ให้สนิท ดับเตาไฟอาหารเมื่อเลิกใช้

 
6. เสื้อผ้าเก่า หนังสือพิมพ์ นิตยสารเก่า ๆ ใบไม้แห้งที่ร่วงเกลื่อนสนามล้วนแต่เป็น “เชื้อเพลิง” ที่ติดไฟได้ง่ายทั้งสิ้น ถ้าไม่จำเป็นต้องใช้แล้วควรกำจัดออกจากบ้านเรือน

 
7. อย่าทิ้งเด็กให้อยู่บ้านตามลำพัง เสื้อนอนของเด็กเลือกแบบไม่ติดไฟง่าย

 
8. ติดตั้งอุปกรณ์ดับไฟ (เครื่องดับเพลิง) ที่ได้มาตรฐาน ศึกษาวิธีการใช้เครื่องดับเพลิงอย่างละเอียด และปฏิบัติตามคำแนะนำอย่างเคร่งครัด 

 
9. “เหล็กดัด” ตามประตูหน้าต่างไม่ควรใช้แบบติดถาวร ควรเปิดปิดได้ด้วยกุญแจ ลูกกุญแจนั้นต้องเก็บไว้ ที่ทุกคนหยิบได้ทันทีที่มีเหตุฉุกเฉิน

 
10. จดเบอร์โทรศัพท์ของสถานีดับเพลิง หรือ 191 เพื่อแจ้งเหตุไฟไหม้

 การช่วยเหลือเมื่อเกิดไฟไหม้ 
 
เมื่อเกิดไฟไหม้ ให้ควบคุมสติ ผู้ใหญ่ต้องช่วยเด็กที่อยู่ในที่นั้นออกมา ด้วยวิธีการดังนี้

 
1. ใช้ผ้าห่มหนา ๆ ห่อหุ้มเด็ก แล้วรีบหาทางออกจากสถานที่เกิดเหตุนั้นทันที 

 2. ถ้าที่เกิดเหตุมีควัน ห้ามวิ่งออกไป เพราะว่า 80%ของผู้เสียชีวิตในกองเพลิง เกิดจากการสำลักควันและขาดอากาศหายใจ ที่เป็นก๊าซคาร์บอนมอนอกไซด์และไอร้อน ดังนั้น วิธีหนีควันไฟ คือ คว่ำหน้าหมอบลงกับพื้นแล้วค่อย ๆ คืบคลานไปสู่ทางออก ให้ใช้ผ้าชุบน้ำปิดปาก ปิดจมูกเพื่อป้องกันการสำลักควัน

 3. หากไฟไหม้ในห้องที่ไม่มีคนอยู่ และไม่มีใครอยู่ในนั้นแน่นอน ให้รีบปิดประตูห้องนั้นให้มิดชิด ไฟที่กำลังไหม้จะลดกำลังลงและอาจดับไปได้เอง อย่าเปิดห้องเป็นอันขาด เพราะจะทำให้ไฟลุกลามมากขึ้น รอให้เจ้าหน้าที่ดับเพลิงมาจัดการดูแลต่อไป 

 4. ถ้ามีจำเป็นจริงที่ต้องเปิดประตูห้องที่ไฟกำลังลุกท่วมนั้น หาผ้าหนา ๆ ชุบน้ำลูกบิดประตู และเปิดประตู เข้ามาหาตัวผู้เปิด    โดยผู้เปิดยืนอยู่หลังประตู เพื่อป้องกันไม่ให้ไฟที่ลามออกมาเผาตัว
ผู้เปิด 

5. ถ้าเข้าไปติดอยู่ในห้องที่ไฟกำลังลุกลามใกล้มาถึง ให้ใช้ผ้าห่ม ผ้าปูที่นอน ผ้าเช็ดตัว ชุบน้ำเปียก ๆ แล้วอุดไว้ตามร่อง ประตูและช่องต่าง ๆ ในห้อง เพื่อกันไม่ให้ควันไฟเล็ดลอดเข้ามาได้ แล้วตะโกนเรียกคนช่วย โทรศัพท์แจ้ง 191 และโทรศัพท์เรียกรถดับเพลิง

 6. ควรมีซ้อมป้องกันอัคคีภัย ที่เป็นวิธีการฝึกการเรียนรู้ การควบคุมอารมณ์ การวางแผนการหนีเพลิง และอื่น ๆ 

 
การปฐมพยาบาลเมื่อพบผู้บาดเจ็บจากไฟไหม้
 
1. ใช้น้ำสะอาด ราด รด หรือแช่ผู้บาดเจ็บจากไฟลวก เพื่อลดความเจ็บปวดของบาดแผล หยุดการทำลายจากความร้อน

 2. หากผู้บาดเจ็บสวมแหวน นาฬิกา กำไล ให้รีบถอดออก เพราะไม่นานบริเวณที่ถูกความร้อนจะเกิดอาการบวม

3. ปิดแผลด้วยผ้าปิดแผล ถ้าหาไม่ได้ให้ใช้ผ้าเช็ดหน้า ปลอกหมอนหรือผ้าปูที่นอนพันบาดแผลไว้ และรีบนำส่งโรงพยาบาล

วิธีปฏิบัติตัวเพื่อความปลอดภัยเมื่อเกิดเพลิงไหม้
แนะ 10 ขั้นตอน ช่วยเหลือตนเองเบื้องต้น    
 
คุณอาจไม่เชื่อว่า ควันไฟจากเหตุการณ์เพลิงไหม้นั้น  สามารถคร่าชิวิตคุณได้   เพราะภายในเวลา 1 วินาที  ควันไฟสามารถลอยสูงขึ้นไปได้ถึง 3 เมตร และภายใน 1 นาที ควันไฟสามารถลอยขึ้นไปได้สูงเท่ากับตึก 60 ชั้น ดังนั้น ทันทีที่เกิดเพลิงไหม้ ควันไฟจะปกคลุมอยู่รอบ ๆ ตัวคุณอย่างรวดเร็ว ทำให้คุณสำลักควันไฟตายก่อนที่เปลวเพลิงจะคืบคลานมาถึงตัว เราจึงควรเรียนรู้วิธีการปฏิบัติตัวเมื่อเกิดเพลิงไหม้ 10 ขั้นตอน เพื่อความปลอดภัยในชีวิต และทรัพย์สินของตัวคุณเอง

 
ความปลอดภัยในอาคารนั้นต้องเริ่มศึกษากันตั้งแต่ก้าวแรกที่เดินเข้าไปในอาคาร โดยเริ่มจาก

 
ขั้นตอนที่ 1 ก่อนเข้าพักอาคาร  ควรศึกษาเรื่องตำแหน่งบันไดหนีไฟ, เส้นทางหนีไฟ, ทางออกจากตัวอาคาร, การติดตั้งอุปกรณ์ระบบ Sprinkle และอุปกรณ์อื่น ๆ รวมทั้งต้องอ่านคำแนะนำเกี่ยวกับความปลอดภัยจากเพลิงไหม้ และการหนีไฟอย่างละเอียด

 
ขั้นตอนที่ 2 ขณะที่อยู่ในอาคาร   ควรหาทางออกฉุกเฉินสองทางที่ใกล้ห้องพัก ตรวจสอบดูว่า ทางออกฉุกเฉินไม่ปิดล็อคตายหรือมีสิ่งกีดขวาง และสามารถใช้เป็นเส้นทางออกจากภายในอาคารได้อย่างปลอดภัย ให้นับจำนวนประตูห้อง โดยเริ่มจากห้องท่าน สู่ทางหนีฉุกเฉินทั้งสองทาง เพื่อไปถึงทางหนีฉุกเฉินได้ถึงแม้ว่าไฟจะดับ หรือปกคลุมไปด้วยควัน

 
ขั้นตอนที่ 3 ก่อนเข้านอน  วางกุญแจห้องพัก และไฟฉายไว้ใกล้กับเตียงนอน ถ้าเกิดเพลิงไหม้จะได้นำกุญแจ และไฟฉายไปด้วย อย่ามัวเสียเวลากับการเก็บสิ่งของ และควรเรียนรู้ และฝึกเดินภายในห้องพักในความมืด

 
ขั้นตอนที่ 4 เมื่อต้องประสบเหตุเพลิงไหม้ หาตำแหน่งสัญญาณเตือนเพลิงไหม้ เปิดสัญญาณเตือนเพลิงไหม้ จากนั้นหนีจากอาคารแล้วโทรศัพท์เรียกหน่วยดับเพลิงทันที

 
ขั้นตอนที่ 5 เมื่อได้ยินสัญญาณเตือนเพลิงไหม้ ให้รีบหาทางหนีออกจากอาคารทันที 
ขั้นตอนที่ 6 ถ้าเพลิงไหม้ในห้องพัก  ให้หนีออกมาแล้วปิดประตูห้องทันที รีบแจ้งเจ้าหน้าที่ดูแลอาคาร เพื่อโทรศัพท์แจ้งหน่วยดับเพลิง 
ขั้นตอนที่ 7 ถ้าเพลิงไหม้เกิดขึ้นนอกห้องพัก  ก่อนจะหนีออกมาให้วางมือบนประตู หากประตูยังมีความเย็นอยู่ ค่อย ๆ เปิดประตูแล้วหนีไปยังทางหนีไฟฉุกเฉินที่ใกล้ที่สุด 
ขั้นตอนที่ 8 ถ้าเพลิงไหม้อยู่บริเวณใกล้ ๆ ประตูจะมีความร้อน ห้ามเปิดประตูเด็ดขาด รีบโทรศัพท์เรียกหน่วยดับเพลิง และแจ้งให้ทราบว่าท่านอยู่ที่ใดของเพลิงไหม้ หาผ้าเช็ดตัวเปียก ๆ ปิดทางเข้าของควัน ปิดพัดลม และเครื่องปรับอากาศ ส่งสัญญาณขอความช่วยเหลือที่หน้าต่าง 
ขั้นตอนที่ 9 ถ้าต้องเผชิญกับควันไฟที่ปกคลุม ใช้วิธีคลานหนีไปทางฉุกเฉิน เพราะอากาศบริสุทธิ์จะอยู่ด้านล่าง (เหนือพื้นห้อง) นำกุญแจห้องไปด้วย หากหมดหนทางหนีจะได้สามารถกลับเข้าห้องพักได้ 
ขั้นตอนที่ 10 การหนีออกจากตัวอาคาร   อย่าใช้ลิฟท์ขณะเกิดเพลิงไหม้  และไม่ควรใช้บันไดภายในอาคาร หรือบันไดเลื่อน เนื่องจากบันไดเหล่านี้ไม่สามารถป้องกันควันไฟ และเปลวไฟได้ ให้ใช้บันไดหนีไฟภายในอาคารเท่านั้น
ด้วยความปรารถนาดีจาก...............
   เทศบาลตำบลนาบอน













